ليتيحاد ليفريقي (بلينݣليزية: African Union) هو واحد لمنظمة دولية تاتجمع 55 عضو أغلبيتهم دول كاينا ف إفريقيا. تأسس ليتيحاد لإفريقي ف 9 يوليوز 2002. قبل منًو كانت منظمة خرا سميتها لمنظمة د لوحدة لإفريقية (1963 - 2002)، و اللي كانت هي أول منظمة بغات تجمع ݣاع لبلدان د إفريقيا مورا لستيقلال ديالهم. لمقر ديال ليتيحاد لإفريقي ولأمانة لعامة ديالو كاينبن ف أديس أبابا ف إتيوپيا. لمغريب من بين الدول ال30 اللي أسسو لمنظمة د لوحدة لإفريقية ف 1963. ف 1984, عتارفات ديك لمنظمة بلپًوليزايو عضو فيها, وهو يخرج منها لمغريب باش يحتجً. ف 2017، غادي يرجع لمغريب للتيحاد لإفريقي عاوتاني، وغايقبل بلقوانين ولأعضاء ديالو بلا تا شروط. 39 من 54 عضو د ليتيحاد ليفريقي صوتو باش يرجع ليه لمغريب. مسار المغرب بمنظمة الوحدة الإفريقية - هذه أهم محطات علاقة المغرب بالمنظمة الإفريقية - دوزيم (2017). عودة المغرب للاتحاد الأفريقي - النقاشات والرهانات - الجزيرة (2017).